Държавен вестник, бр. 101, 2018 г., стр. 39

БРОЙ  101	
Д Ъ Р Ж А В Е Н  В Е С Т Н И К 	
СТР.  39  
от 2002 г. по CBD за чужди растителни и 
животински видове, които заплашват еко­
системите, местообитанията или видовете, 
включващи ръководни принципи за борба с 
инвазивни видове,
Отбелязвайки освен това, че Конференци­
ята на Организацията на обединените нации 
за Околната среда и развитие (UNCED) от 
1992 г. препоръча на Международната Морска 
Организация (Организацията) да обмисли при­
емането на подходящи правила за изхвърляне 
на корабни баластни води, 
Имайки предвид превантивния подход, из­
ложен в Принцип 15 от Декларацията от Рио 
за околната среда и развитието и посочени в 
Резолюция MEPC.67(37), приета от Комитета 
по опазване на морската среда на Организа­
цията на 15 септември 1995 г., 
Имайки също предвид, че Световната среща 
на върха по устойчиво развитие от 2002 г., в 
параграф 34(b) от своя План за изпълнение, 
призовава за действия на всички нива, за да се 
ускори разработването на мерки за справяне с 
инвазивните чужди видове в баластните води, 
Съзнавайки, че неконтролираното изхвър­
ляне на баластни води и седименти от кораби 
е довело до пренасянето на вредни водни ор­
ганизми и патогени, причиняващи вреди или 
щети на околната среда, човешкото здраве, 
имущество и ресурси, 
Потвърждавайки значението, което е отде­
лено на този въпрос от Организацията чрез 
резолюциите на Общото є събрание А.774(18) 
от 1993 г. и А.868(20) от 1997 г., приети с цел 
справяне с последиците от пренасянето на 
вредни водни организми и патогени, 
Потвърждавайки също, че няколко държа­
ви са предприели индивидуални действия с 
цел предотвратяване, свеждане до минимум 
и в крайна сметка премахване на рисковете 
от въвеждане на вредни водни организми и 
патогени от кораби, които посещават техни 
пристанища, а също така, че бидейки от све­
товен мащаб, този проблем изисква действия, 
основаващи се на приложими в цял свят 
правила заедно с насоки за ефективното им 
прилагане и еднакво тълкуване, 
Желаейки да се продължи разработването 
на по-безопасни и по-ефективни възможности 
за управление на баластните води, които да 
доведат до продължаващо предотвратяване, 
ограничаване и окончателно премахване на 
преноса на вредни водни организми и патогени, 
Решени да предотвратят, ограничат и 
окончателно да премахнат рисковете за окол­
ната среда, човешкото здраве, имущество и 
ресурси, произтичащи от преноса на вредни 
водни организми и патогени, чрез контрол 
и управление на корабните баластни води 
и седименти, както и да избегнат нежелани 
странични ефекти от осъществяването на 
такъв контрол и да насърчат развитието на 
свързани с проблема знания и технологии, 
Намирайки, че тези цели могат най-добре 
да бъдат постигнати чрез сключване на Меж­
дународна конвенция за контрол и управление 
на корабните баластни води и седименти, 
Се споразумяха за следното:
Член 1
Определения
За целите на тази Конвенция, освен ако 
изрично не е предвидено друго:
1. „Администрация“ означава правителство­
то на държавата, под чиято юрисдикция се 
експлоатира корабът. По отношение на кораба, 
който има право да плава под знамето на дадена 
държава, администрация­та е правителството 
на тази държава. По отношение на плаващи 
платформи, заети с промишленото проучване 
и експлоатацията на повърхността на морското 
дъно и в неговите недра, прилежащи на брега, 
над които крайбрежната държава осъществява 
суверенни права за целите на промишленото 
проучване и експлоатацията на неговите при­
родни ресурси, включително и плаващи скла­
дови съоръжения (FSU) и плаващи съоръжения 
за производство, складиране и разтоварване 
(FPSO), администрацията е правителството на 
съответната крайбрежна държава.
2. „Баластна вода“ означава водата със 
суспендираните в нея частици, взета на борда 
на кораба, за да се контролира диферентът, 
кренът, газенето, устойчивостта или напре­
женията на кораба.
3. „Управление на баластни води“ означава 
механични, физични, химични и биологични 
процеси, било то самостоятелно или в ком­
бинация, с цел да се отстрани, обезвреди или 
да се избегне приемането или изхвърлянето 
на вредни водни организми и патогени в ба­
ластните води и седименти.
4. „Свидетелство“ означава Международ­
ното свидетелство за управление на баласт­
ните води.
5. „Комитет“ означава Комитета по опаз­
ване на морската среда на Организацията.
6. „Конвенция“ означава Международната 
конвенция за контрол и управление на кораб­
ните баластни води и седименти.
7. „Бруто тонаж“ означава брутния тонаж, 
изчислен в съответствие с правилата за из­
мерване на тонажа, дадени в приложение I 
(Annex I) към Международната конвенция за 
измерване тонажа на корабите от 1969 г. или 
всяка заместваща я Конвенция.
8. „Вредни водни организми и патогени“ 
означава водни организми или патогени, кои­
то, ако бъдат внесени в морето, включително 
в речните устия или в сладководни течения, 
могат да създадат опасност за околната среда, 
човешкото здраве, имущество или ресурси, да 
нарушат биологичното разнообразие или да 
попречат на друго законосъобразно използване 
на такива райони.
9. „Организация“ означава Международната 
морска организация (IMO).
10. „Генерален секретар“ означава Гене­
ралния секретар на Организацията.
11. „Седименти“ означава веществата, 
утаили се от баластните води на даден кораб.
12. „Кораб“ означава плавателен съд от 
всякакъв тип, работещ във водна среда и